Nú lætur hann Brynjar okkar sverfa til stáls gegn uppblásnum og Þórðarglöðum fraukur

Já, þetta er hárrétt hjá honum Brynjari, eins og hans er von og vísa. Fraukurnar tvær, sem hann gjörir að umtalsefni og eiga að heita þingmenn, eru að sjálfsögðu liðónýtar og gagnslausar, enda uppblásnar af krataeðli og óttalegir vindbelgir. Það er góð lýsingin hjá honum Brynjari á þessum siðbættu krataeðlisjúnkum, þegar vaða eins og ólmir skítadreifarar upp á dekk þegar þær halda að einhver hafi misstigið sig og grýta taðkögglunum út um allt, já og halda í þokkabót að allir sem sjá til þeirra haldi að þær séu réttlátar og úr hófi siðprúðar.
Sannleikurinn er nefnilega sá, að krataeðlissjúklingar eru mjög öfundsjúk grey, gjörn á að gramsa í sig sem mest að borgaralegu gumsi þegar þeir komast í það og vilja sífellt meira. Nú, ef einhver misstígur sig eða verður á í messunni, gleðjast krataeðlissjúklingar ákaflega og þjóta beint upp á dekk til að sýna fólki hvað þeir eru réttlátir, góðir, löghlýðnir og drenglyndir. Gleðin sem krataeðlissjúklingarnir verða uppljómaðir af þegar þeim þykir sem öðrum hafi illa til tekist hefir virðulegt heiti, sem sé: ,,Þórðargleði" og varð til hjá séra Árna Þórarinssyni presti og prófasti og hann notaði um lágkúrulegt sálarlíf þeirra sem gleðjast af hreinni illkvittin yfir óförum annarra.
Nú hefir hann Brynjar okkar hérna skorið upp herör gegn ósvífni og árásum einstaklinga sem sannlega eru yfirtroðfullir af viðurstyggilegri krataeðlisslepju og Þórðargleði. Eflaust veit Brynjar manna best að á slíkt fargan duga aungin vettlingatök. Því væntum vér þess, að hann láti kné fylgja kviði og þaggi rækilega niður í krataeðlissjúku og Þórðarglöðu fraukunum, sem sí og æ vaða um þilfar þjóðarinnar með skít- og taðkögglakasti á bæði borð. Það á að vera nóg að stinga á belginn á þeim með títuprjóni og bjóða þeim dálítinn bitling til að naga.

Fyrri ummæli:

Ummæli:
Mikið hlýtur nú Brynjar að vera feginn að Þórhildur Sunna sé ekki jafn stór og nafna hennar þarna á myndinni.

Verkefni: Tilfinning
Merking: Hlutlaust